“บิ๊กซี” เปิดพื้นที่เล่นเซิร์ฟสเก็ต สาขาพระราม 4
"บิ๊กซี" เปิดพื้นที่เล่นเซิร์ฟสเก็ตลานลอยฟ้าใจกลางเมืองแห่งแรก สาขาพระราม 4
15 มี.ค. 2564

นายสัญญา นิ่มเจริญ ผู้อำนวยการฝ่ายพัฒนาธุรกิจใหม่ บริษัท บิ๊กซี ซูเปอร์เซ็นเตอร์ จำกัด (มหาชน) ห้างค้าปลีกในกลุ่ม บริษัท เบอร์ลี่ ยุคเกอร์ จำกัด (มหาชน) หรือ BJC เปิดเผยว่า บิ๊กซีได้สนับสนุนกิจกรรมชุมชนมาอย่างต่อเนื่อง ล่าสุดได้เปิดพื้นที่สำหรับการเล่นเซิร์ฟสเก็ตลานลอยฟ้าใจกลางเมืองแห่งแรก ฟรี (Surf Skate in Paradise) เพื่อตอบรับกระแสสปอร์ตที่กำลังมาแรงแซงทุกกีฬา นำร่องสาขาแรก ณ บิ๊กซี สาขาพระราม4 (ลานจอดรถชั้น 4) ตั้งแต่เวลา 10:00 – 22:30 น. ตั้งแต่วันที่ 5 มีนาคม 2564 เป็นต้นไป ด้วยพื้นที่กว้างขวางปลอดภัย เพื่อให้ผู้ที่สนใจกีฬาเอ็กซ์สตรีมอย่าง Surf Skate (เซิร์ฟสเก็ต) กีฬาเอ็กซ์ตรีมที่ผสมผสานระหว่าง “สเก็ตบอร์ด” กับ “เซิร์ฟบอร์ด” ได้มาแลกเปลี่ยนทักษะการเล่นและสร้าง Community ร่วมกัน”